**2 В клас** **Домашна работа – 20 учебна седм.**

***Литература***

* Моля, прочетете българската народна приказка **„Лъжливото овчарче“** на **стр. 46-47** от ***Читанката***. Желателно е новите уроци да се прочетат достатъчно пъти, за да стане гладко.
* Моля, отговорете на въпроса, като използвате цяло изречение в тетрадката с широки редове:
* **Защо не е хубаво да се лъже?**

***Български език***

* За отсъстващите или забравилите, може да прочетете преговора от вашите тетрадки, от написаното по-долу и/или да гледате клипчето от тук:

<https://www.youtube.com/watch?v=o9nj6hm6Oms>

Нека си припомним, че **прилагателните имена** използваме, за да назовем нещо **признаци и качества на хора, предмети, животни и т.н. (същ. имена)**. Те поясняват съществителните имена и се откриват с въпросите: **Какъв? Каква? Какво? Какви?**

**Висок** мъж **Какъв** мъж**? – Висок.**

**Многоетажна** сграда **Каква** сграда**? – Многоетажна.**

Важно е **прилагателните и съществителни имена** да са с **еднакъв род и число.**

Пиратски кораб – **м.р., ед.ч.** **Какъв** кораб? – **Пиратски**.

Червенокоса русалка – **ж.р., ед.ч.** **Каква** русалка? – **Червенокоса**.

Безценно съкровище – **ср.р., ед.ч.** **Какво** съкровище? – **Безценно**.

Напомням, че най-лесният начин за откриване на род и число е като поставим следните думички отпред:

**Един за м.р., ед.,ч – един** пиратски кораб

**Една за ж.р., ед.ч. – една** червенокос**а** русалк**а** (почти винаги завършват на **„а“**, но има и изключения като пролет, есен, песен и т.н.)

**Едно за ср.р., ед.ч. – едно** безценн**о** съкровищ**е** (завършват на **„е“** или **„о“ –** дет**е**, куч**е**, палт**о** и т.н.)

**Едни за мн.ч. – много** самотн**и** остров**и** (почти винаги завършват на **„и“**, но има и изключения като деца, мъже, хора и т.н.)

* Моля, направете **упражнения 2, 6 и 7** на **стр. 42-43,** както и **упражнения 2, 4 и 6 на стр. 44-45** от ***Тетрадка № 1***.